מלכי ישראל ויהודה

מלכי ישראל ויהודה היו השליטים המונרכיים של ממלכת ישראל וממלכת יהודה, מממלכת ישראל המאוחדת ועד חורבן ממלכת יהודה בידי הבבלים.

על פי המתואר בספר שמואל, שבטי ישראל שבארץ ישראל התגבשו לממלכה אחת שעליה מלך תחילה שאול המלך ולאחריו דוד המלך. בספר מלכים ובדברי הימים מתואר כיצד לאחר מות שלמה, בנו של דוד, מתפצלת ממלכת ישראל המאוחדת לשתי ממלכות: ממלכת ישראל וממלכת יהודה.

לפי המקרא, ממלכת ישראל כללה את עשרת השבטים, ומלכה הראשון היה ירבעם; ממלכת יהודה כללה את השבטים יהודה ובנימין, ומלכה היה רחבעם בן שלמה. ממלכת ישראל כללה כמה שושלות, בעוד שושלת בית דוד לא פסקה (לפי המקרא; אמינות רציפות השושלת נתונה במחלוקת במחקרראו למשל ) עד לאובדן העצמאות והיציאה לגלות בבל.

כרונולוגיה של מלכי ישראל ויהודה
התאריכים מבוססים על אחת משיטות התארוך.מקור לשיטה ולתאריכים: חיים תדמור, אנציקלופדיה מקראית כרך ד', מוסד ביאליק, 1962, ערך "כרונולוגיה", עמ' 301–302 כל התאריכים הם תאריכי מלוכה מלפני הספירה. התאריכים מבוססים על הקביעה שבית המקדש הראשון נחרב בשנת 586 לפנה"ס, וספירה אחורה בהתאם לכתוב בתנ"ך. התאריכים הם הערכות בלבד שכן יש שיטות שונות (לרוב עם הפרשים של שנים אחדות בלבד) לגבי הבנת התאריכים בתנ"ך, במיוחד לגבי מקרים של מלוכה משותפת. כאשר המלך ביהודה או בישראל הוא בנו של הקודם לפי המקרא, הדבר יצוין בהערות. גם המידע על הרג המלך הקודם מבוסס על המקרא. חלק מהתוכן המקראי על אחדות הממלכה, היותו של מלך אחד בן המלך הקודם, או הריגתו של מלך אחד בידי המלך הבא, שנוי במחלוקת במחקר.

 ממלכת ישראל המאוחדת שם שנות מלוכה משוערתשושלת הערות שאול  1029–1004 בית שאול הומלך על ידי שמואל (ראו משיחת שאול למלך) אשבעל ("איש־בשת" לגנאי)  1004–1002 בן שאול, הומלך על ידי אבנר בן נר לאחר מות שאול ואחיו. מלך על ממלכת ישראל כאשר דוד מלך על שבט יהודה. דוד  1004–965 בית דוד הומלך על ידי שמואל; (ראו משיחת דוד למלך) במשך שבע וחצי השנים הראשונות מלך על יהודה בלבד. שלמה  965–928  בן דוד (שותף למלוכה: 967–965) ממלכת יהודה שם שנות מלוכה משוערתשושלת הערות רחבעם  928–911 בית דוד בן שלמה אביה  911–908  בן רחבעם (מופיע בספר מלכים א' בשם 'אֲבִיָּם') אסא  908–867  בן אביה יהושפט  867–846  בן אסא. שותף במלוכה 870–867 יהורם  846–843  בן יהושפט. שותף במלוכה 851–846 אחזיה  843–842  בן יהורם עתליה  842–836 בית עמרי בת עמרי אבי אחאב, אם אחזיהו ואשת יהורם. תפסה את השלטון בכח. יהואש  836–798 בית דוד בן אחזיה, מלך לאחר הפיכה שהובילו כהני המקדש אמציה  798–769  בן יהואש עזריהו/עוזיהו  769–733  בן אמציה. שותף במלוכה 785–769 יותם   בן עוזיהו. שותף במלוכה 758–743 אחז  733–727  בן יותם. שותף במלוכה 743–733 חזקיהו  727–698  בן אחז (בימיו באה אל קיצה תקופת ממלכת מלכי ישראל) מנשה  698–642  בן חזקיהו אמון 641–640  בן מנשה יאשיהו  639–609  בן אמון יהואחז  609  בן יאשיהו, הודח על ידי פרעה נכו השני והוגלה למצרים. יהויקים  608–598  בן יאשיהו, הומלך במקום אחיו על ידי נכו השני מלך מצרים. יהויכין  597  בן יהויקים, הודח על ידי נבוכדנאצר מלך בבל והוגלה לבבל. צדקיהו  596–586  בן יאשיהו, דודו של יהויכין, הומלך על ידי בבל. ממלכת ישראל שם שנות מלוכה משוערתשושלת הערות ירבעם בן נבט  928–907 בית ירבעם הומלך על ידי שבטי ישראל במקום רחבעם נדב  907–906  בן ירבעם בעשא  906–883 בית בעשא הרג את נדב ומלך תחתיו אלה  883–882  בן בעשא זמרי  882/1   רצח את אלה ומלך תחתיו תבני  882/1–878   מלך על חצי עם ונאבק עם עמרי עמרי  882–871 בית עמרי רצח את זמרי וניצח במאבק את תבני אחאב  871/0–852/1  בן עמרי, שותף במלוכה 873–871 אחזיהו  852/1–851/0  בן אחאב יורם  851/0–842  בן אחאב, ירש את כס המלכות מאחיו יהוא  842–814 בית יהוא רצח את יורם ומלך תחתיו בהוראת הנביא אלישע יהואחז  814–800  בן יהוא, שותף במלוכה 817–814 יואש  800–784  בן יהואחז ירבעם השני  784–748  בן יואש, שותף במלוכה 789–784 זכריה  748/7  בן ירבעם השני שלוּם  748/7   רצח את זכריה ומלך תחתיו מנחם  747/6–737/6 בית מנחם רצח את שלום ומלך תחתיו פקחיה  737/6–735/4  בן מנחם פקח  735/4–733/2   רצח את פקחיה ומלך תחתיו הושע  733/2–724/3   רצח את פקח ומלך תחתיולפי הכתובות של תגלת־פלאסר השלישי מלך אשור, הוא עצמו מינה את הושע לאחר שפקח נרצח, ועולה מכך שהושע בן אלה היה וסאל של אשור. ראו: 

כרונולוגיה של מלכי ישראל ויהודה לפי המסורת הרבנית

 רקע מקראי להמלכת מלך על ישראל 
בתנ"ך מוזכר במספר מקומות רצונם של בני ישראל להמליך עליהם מלך.

בספר שופטים מסופר כי בני ישראל פנו אל גדעון בהצעה להיות מלכם אך הוא סירב וטען כי די בכך שאלוהים יהיה מלכם ואין צורך במלך אנושי. רצון זה התממש כמה עשרות שנים לאחר מכן בקרב אנשי שכם שהמליכו עליהם את אבימלך בן גדעון, אולם מלוכתו של זה הייתה מוגבלת בזמן ובמרחב.
מלך לכלל ישראל נמשח לראשונה רק בימי שמואל הנביא. כאשר שמואל מינה את בניו לשופטים, הם לקחו שוחד והטו משפט ולכן נמצא צידוק לדרוש שינוי שיטת ממשל. שמואל ניסה להניא את העם משינוי זה בטענה שמדובר בכפירה במלכות האל, אולם העם התעקש ושמואל המליך את שאול.

 הכרונולוגיה 
מפרשי התנ"ך וכותבי הדורות מציינים, שישנם מלכים שמספרי שנות מלכותם (המוזכרים בתנ"ך) הם שנים "מקוטעות", כלומר, שישנם שנים שנמנו גם למלך הקודם וגם למלך הבא, כיוון שכל אחד מלך בחלק מאותה שנה. עקב כך, המפרשים נחלקו (בשינויים קלים) לגבי תאריכי שנות מלכותם. להלן מובאים תאריכי שנות מלכותם לפי הרב יחיאל הלפרין בספרו סדר הדורות.
 ממלכת ישראל המאוחדת שם מספר שנות מלכותם תאריכי שנות מלכותם לפי העברי תאריכי שנות מלכותם לפי הלועזישמואל (מפטירת עלי הכהן נחשב ל'מלוכת' שמואל)(10שנים+2/3 עם שאול) שאול  2.5 שנים  ב'תתפ"א–ב'תתפ"ג879–878 איש בושת (אשבעל) לא מלך על יהודה  2 שנים ב'תתפ"ג–ב'תתפ"ה877–876 דוד (בשנת 37 למלכותו מרד אבשלום) 40 שנה, מתוכם 7 שנים ביהודה בלבד ב'תתפ"ד–ב'תתקכ"ד 876–836 שלמה 40 שנה ב'תתקכ"ד–ב'תתקס"ד 836–796 ממלכת יהודה שם מספר שנות מלכותם שנות מלכותם  לפי העברי תאריכי שנות מלכותם  לפי הלועזי רחבעם  17 שנה  ב'תתקס"ד–ב'תתקפ"א  798–781 אבים 3 שנים  ב'תתקפ"א–ב'תתקפ"ג  781–779 אסא 41 שנה  ב'תתקפ"ג–ג'כ"ד  779–738 יהושפט 25 שנה  ג'כ"ד–ג'מ"ז  738–715 יהורם  8 שנים  ג'מ"ז–ג'נ"ה  715–707 אחזיהו  שנה אחת  ג'נ"ה–ג'נ"ו  707 עתליה  7 שנים  ג'נ"ו–ג'ס"א  706–701 יהואש  40 שנה  ג'ס"א–ג'ק"א  701–661 אמציה  14 שנה + 15 שנה נוספים שעוזיה בנו מולך בפועל  ג'ק"א–ג'קט"ו  661–647 עוזיהו  52 שנה  ג'קט"ו–ג'קס"ז  647–595 יותם  16 שנה  ג'קס"ז–ג'קפ"ג  595–579 אחז  16 שנה  ג'קפ"ג–ג'קצ"ט  579–563 חזקיהו  29 שנה  ג'קצ"ט–ג'רכ"ח  563–533 מנשה  55 שנה  ג'רכ"ח–ג'רפ"ג  534–479 אמון  2 שנים  ג'רפ"ג–ג'רפ"ה  479–477 יאשיהו  31 שנה  ג'רפ"ה–ג'שט"ז  477–446 יהואחז  3 חודשים  ג'שט"ז  446 יהויקים  11 שנה  ג'שט"ז–ג'שכ"ז  446–435 יהויכין  3 חודשים  ג'שכ"ז  435 צדקיהו  11 שנה  ג'שכ"ז–ג' של"ח  435–424 ממלכת ישראל שם מספר שנות מלכותם שנות מלכותם  לפי העברי תאריכי שנות מלכותם  לפי הלועזי ירבעם בן נבט  21 שנים  ב'תתקס"ד–ב'תתקפ"ה  798–777 נדב  2 שנים  ב'תתקפ"ה–ב'תתקפ"ו  777–776 בעשא  24 שנים ב'תתקפ"ו–ג'ט  776–753 אלה  2 שנים  ג'ט–ג'י  753–752 זמרי  7 ימים  ג'י 752 תבני (על חצי העם)  5 שנים  ג'י–ג'י"ד  752–748 עמרי (לבד)  12 שנים  ג'י"ד–ג'כ"א  752–741 אחאב  22 שנה  ג'כ"א–ג'מ"ב  741–720 אחזיהו  2 שנים  ג'מ"ב–ג'מ"ג  720–719 יורם  12 שנה  ג'מ"ג–ג'נ"ה  719–707 יהוא  28 שנה  ג'נ"ה–ג'פ"ג  707–679 יהואחז  17 שנה  ג'פ"ג–ג'צ"ח  679–664 יואש  16 שנה  ג'צ"ח–ג'קי"ד  664–648 ירבעם השני  41 שנה  ג'קי"ד–ג'קנ"ג  648–609 זכריה  6 חודשים  ג'קנ"ג  609 שלוּם  חודש אחד  ג'קנ"ג  609 מנחם  10 שנים  ג'קנ"ד–ג'קס"ד  608–598 פקחיה  2 שנים  ג'קס"ד–ג'קס"ו  598–596 פקח  20 שנה  ג'קס"ז–ג'קפ"ז  595–575 הושע  16 שנים, 9 משמרד [47]  ג'קפ"ז–ג'ר"ה  575–557

 ביקורת תמונת הכרונולוגיה של ישראל ויהודה על פי חקר המקרא 
קיים ויכוח בחקר המקרא לגבי האמת ההיסטורית בתיאורי הכרונולוגיה של מלכי ישראל ויהודה כפי שהיא מופיעה במקרא. מצדדי "הכרונולוגיה הנמוכה", כמו ישראל פינקלשטיין וניל אשר סילברמן מצביעים בספרם ראשית ישראל על היעדר ממצאים ארכאולוגיים המאששים את קיומה של ממלכה מאוחדת בימי שאול, דוד ושלמה. לפי שיטה זו, לא התקיימה בימי בית ראשון ממלכה מאוחדת ושאול מלך על ברית שבטים צפונית, שקדמה לממלכת ישראל, ואילו דוד ושלמה שלטו בממלכה קטנה סביב ירושלים. פינקלשטיין מקבל את רוב הכרונולוגיה של ממלכת ישראל.

 ראו גם 

ארץ ישראל בעת העתיקה
הכרונולוגיה המקראית והמסורתית
חשמונאים
מלכי אדום
מלכי עמון

לקריאה נוספת

 אמנון שפירא, דמוקרטיה ראשונית במקרא: יסודות קדומים של ערכים דמוקרטים, תל אביב: הילל בן חיים – הקיבוץ המאוחד, 2009.
 זאב ויסמן, עם ומלך במשפט המקראי, תל אביב: הקיבוץ המאוחד, 1991.

 קישורים חיצוניים 


 תקציר על המלכים באתר "עידן התנ"ך"
 רשימה כרונולוגית של מלכי המזרח הקדום מתקופת המלוכה עד אלכסנדר מוקדון

הערות שוליים

*
*
*
*
יהודה וישראל
קטגוריה:מלכות יהודית
קטגוריה:תקופות בתולדות עם ישראל